سٹون کولڈ سٹیو آسٹن

سٹیو آسٹن (پیدائشی نام سٹیون جیمز اینڈرسن؛ 18 دسمبر 1964)، جو اپنے رنگ کے نام "سٹون کولڈ" سٹیو آسٹن سے بھی مشہور ہیں، ایک امریکی میڈیا شخصیت، اداکار، پروڈیوسر اور ریٹائرڈ پیشہ ورانہ ریسلر ہیں۔ وہ بطور سفیر ڈبلیو ڈبلیو ای کے ساتھ منسلک ہیں۔ انھیں بڑے پیمانے پر اب تک کے عظیم ترین پیشہ ورانہ پہلوانوں میں سے ایک مانا جاتا ہے۔ وہ 1990ء کی دہائی کے آخر اور 2000ء کی دہائی کے اوائل میں ایٹچوڈ دور کے دوران ورلڈ ریسلنگ فیڈریشن (WWF، جو اب WWE کے نام سے جانی جاتی ہے) کی ترقی اور کامیابی میں کلیدی حیثیت رکھتے تھے، جو ریسلنگ کی مقبولیت کے عروج کا دور تھا۔

آسٹن نے اپنے پیشہ ورانہ ریسلنگ کیریئر کا آغاز 1989 میں یونیورسٹی آف نارتھ ٹیکساس میں کالج فٹ بال کھیلنے کے بعد کیا۔ انھوں نے 1991 میں ورلڈ چیمپئن شپ ریسلنگ (WCW) کے ساتھ معاہدہ کیا اور "اسٹننگ" (Stunning) سٹیو آسٹن کا روپ اپنایا، جو ایک ولن ٹیکنیشن کا کردار تھا۔ انھوں نے دو بار ڈبلیو سی ڈبلیو ورلڈ ٹیلی ویژن چیمپئن شپ اور دو بار ڈبلیو سی ڈبلیو یونائٹڈ اسٹیٹس ہیوی ویٹ چیمپئن شپ جیتی، اس کے علاوہ برائن پِل مین کے ساتھ (بطور ہالی ووڈ بلانڈیز) ایک بار ڈبلیو سی ڈبلیو ورلڈ ٹیگ ٹیم چیمپئن شپ اور این ڈبلیو اے ورلڈ ٹیگ ٹیم چیمپئن شپ کے ڈبل ٹائٹل بھی اپنے نام کیے۔ ایکسٹریم چیمپئن شپ ریسلنگ (ای سی ڈبلیو) میں مختصر وقت گزارنے کے بعد، آسٹن نے 1995 میں ورلڈ ریسلنگ فیڈریشن کے ساتھ معاہدہ کیا۔

ڈبلیو ڈبلیو ایف میں آسٹن نے شروع میں 'دی رنگ ماسٹر' کے نام سے ایک مختصر دورانیے کے تکنیکی کردار کے طور پر آغاز کیا، جس کے بعد انھیں ایک بدمزاج، بے باک اور نظام مخالف اینٹی ہیرو کے طور پر "سٹون کولڈ" سٹیو آسٹن کے نام سے دوبارہ متعارف کرایا گیا۔ وہ کمپنی کے چیئرمین ونس مکمین کے ساتھ اپنی دشمنی کی بدولت ایٹی ٹیوڈ ایرا کے مقبول ترین ریسلر بن گئے۔ انھوں نے چھ بار ڈبلیو ڈبلیو ایف چیمپین شپ، دو بار ڈبلیو ڈبلیو ایف انٹر کانٹینینٹل چیمپئن شپ، ایک بار ملین ڈالر چیمپئن شپ اور چار بار ڈبلیو ڈبلیو ایف ٹیگ ٹیم چیمپئن شپ جیتی، جس نے انھیں پانچواں ڈبلیو ڈبلیو ایف ٹرپل کراؤن چیمپئن بنا دیا۔ وہ ریکارڈ تین بار رائل رمبل جیتنے والے ریسلر بھی ہیں، انھوں نے 1996 کنگ آف دی رنگ جیتا اور متعدد پے-پر-ویو ایونٹس بشمول فلیگ شپ ایونٹ ریسل مینیا کی چار بار سرخی بنے (14، 15، 17 اور 38 – نائٹ 1)۔ گھٹنوں کی متعدد چوٹوں اور 1997 سمر سلیم ایونٹ میں گردن کی شدید چوٹ کے باعث وہ 2003 میں ریٹائرمنٹ پر مجبور ہو گئے، جس کے بعد سے وہ کبھی کبھار نظر آتے ہیں۔ انھیں 2009 میں ڈبلیو ڈبلیو ای ہال آف فیم میں شامل کیا گیا اور انھوں نے اپریل 2022 میں ریسل مینیا 38 میں کیون اوونز کے خلاف اپنے آخری میچ کے لیے واپسی کی۔

آسٹن پوڈ کاسٹ دی سٹیو آسٹن شو (2013–تا حال) اور ویڈیو پوڈ کاسٹ بروکن اسکل سیشنز (2019–تا حال) کی میزبانی کرتے ہیں جو ڈبلیو ڈبلیو ای نیٹ ورک اور پیکاک پر دستیاب ہے۔ وہ 'ایل سیگنڈو بریونگ' کے ساتھ مل کر 'بروکن اسکل آئی پی اے' اور 'بروکن اسکل امریکن لیگر' پر کام کرتے ہیں۔ انھوں نے ریئلٹی مقابلہ سیریز سٹیو آسٹن بروکن اسکل چیلنج (2014–2017) اور Straight Up Steve Austin (2019–2021) کی میزبانی بھی کی۔

 حوالہ جات 

زمرہ:سٹون کولڈ اسٹیو آسٹن
زمرہ:1964ء کی پیدائشیں
زمرہ:بیسویں صدی کے امریکی مرد اداکار
زمرہ:بیسویں صدی کے مرد پیشہ ور پہلوان
زمرہ:اکیسویں صدی کے مرد پیشہ ور پہلوان
زمرہ:اکیسویں صدی کے امریکی مرد اداکار
زمرہ:امریکی مرد صوتی اداکار
زمرہ:امریکی مرد پیشہ ورانہ پہلوان
زمرہ:ڈبلیو ڈبلیو ای چیمپئن